Kuchi Yena Wakunyonga Matangwa a Kulutwe?
Hashi hetu . . .
muhanunga chizechene?
muhanunga ni kupihia?
Muheza kapema?
YIKA MBIMBILIYA YINAMBE
“Zambi. . . makakusumuna masoji eswe ku meso jo. Kufwa kuchichi kapwa nawa; kukuchi kapwa nawa kunyenganyana, chipwe miteto, chipwe yikola, ka; mumu yuma yitangu hiyinahu.”—Usolwelo 21:3, 4, Mukanda Usandu wa Zambi.
KUCHI MALIJI WANO MAHASA KUKUKWASA
Mukukapwa milimo yingunu nawa yipema.—Izaia 65:21-23.
Kukuchi kapwa nawa yikola chipwe lamba lieswalio, ka.—Izaia 25:8; 33:24.
Mukukapwa uwahililo ni mwono wa miaka yeswe hamuwika ni asoko ni masepa jetu.—Masamu 37:11, 29.
CHAMWENEMWENE MUTUHASA KUTAYIZA YIZE MBIMBILIYA YINAMBE?
Ewa, mutuhasa kuyitayiza, ha mukunda wa yitela yaali:
Zambi kali ni ndundo ja kumanununa chilakenyo. Mu Mbimbiliya, Yehova Zambi mwe anavuluka wika ngwo “Mukwa-Ndundo-Jeswe,” mumu ndundo jenyi jishi kuhwa. (Usolwelo 15:3) Kashika iye wika uli ni uhashi wa kumanuna chilakenyo chenyi cha kwalumuna hashi hetu hanga hapeme. Ngwe chize Mbimbiliya yinambe, ‘kuli Zambi yuma yeswe muyihasa kupwa yashi.’—Mateu 19:26.
Zambi kali ni upale wa kumanununa chilakenyo. Ngwe chino, Yehova kali ni “usona” wa kufunyisa mwono wa atu waze hanafu.—Yombi 14:14, 15.
Mbimbiliya nawa yinasolola ngwo Mwana wa Zambi, Yesu, kanakawuka mieji. Mumu liaka iye anakachilinga? Mumu iye te che akuzanga kulinga. (Marku 1:40, 41) Yesu ni ungunu weswe kanakembulula yitanga ya Tato ha kukwasa waze te anahono.—Yoano 14:9.
Kashika mutuhasa kupwa ni ushindakenyo ngwo Yehova ni Yesu kanazange kutukwasa hanga tupwe ni uwahililo kulutwe lia matangwa!—Masamu 72:12-14; 145:16; 2 Petulu 3:9.
ACHINYONGA KAMA
Kuchi Zambi makalumuna hashi hetu hanga hapeme?
Mbimbiliya yinakumbulula chihula chino mu MATEU 6:9, 10 ni DANIELE 2:44.
cjk_Latn cjk_Latn cjk_Latn cjk_Latn swh_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn